З летняй сцэны каля Дома культуры першую песню выканаў мясцовы зводны хор. Затым старшыня райсавета Валянціна Сівіцкая павіншавала бягамальчан і ўручыла Ганаровыя граматы раённага выканаўчага камітэта трактарысту СГФ “Бягомльскі” Андрэю Аўтушку, вадзіцелю Бягомльскага ўчастка РУП ЖКГ Віктару Ковелю, рабочаму па абслугоўванні будынкаў завода “Ветразь” Аляксандру Ковелю; граматамі раённага Савета дэпутатаў на свяце былі ўзнагароджаны дырэктар мясцовага сельгаспрадпрыемства Анатоль Бальшуноў і галоўны механік АТП №14 Аляксандр Аўдашкевіч (на здымку 1 злева направа).